በተለየ መልኩ ከሐምሌ 05/2008 ጀምሮ ጎንደር ከተማና በሰሜን ጐንደር ስር ባሉ ወረዳዎችና ከተማ አስተዳደሮች ውስጥ በአገዛዙ የፀጥታ ኃይሎች ላይ የደረሰውና የሚደርሰው የሞትና የአካል ጉዳት መጠን 10፣ 20፣ . . . በሚል መቆጠር ካቆመ ቆየት ብሏል። ጥቃቱ እየጨመረና እየተባባሰ በመምጣቱ በመቶዎች የሚቆጠሩ የፀጥታ ኃይሎች እየረገፉ እንደሆነ ከአካባቢው የሚወጡ መረጃዎች ይጠቁማሉ። አገዛዙ በፀጥታ ኃይሉ ላይ የደረሰበትን ጉዳትም ሆነ በአደባባይ የፈጃቸውን ዜጐች ቁጥር በአስር እጥፍ ቀንሶ በኢሰመኮ በኩል ሪፖርት ማውጣቱ መንግስታዊ ፍጅቱን “በተመጣጣኝና ህጋዊነት” ሥም ለማፅደቅና ኪሳራውን በቀላሉ በመግለፅ “እኔም ተጐጂ ነበርኩ” ለማለት ያለመ ነው።
